**บทที่ 5**

**สรุปผล อภิปรายผล และข้อเสนอแนะ**

นวัตกรรมเพื่อการพัฒนาท้องถิ่น เรื่อง การพัฒนารูปแบบการบริหารจัดการทรัพยากรธรรมชาติและสิ่งแวดล้อมโดยใช้ศิลปะในชีวมณฑลภาคครัวเรือนเป็นกระบวนการวิจัยที่มุ่งเน้น 1) เพื่อศึกษาประวัติการบริหารจัดการทรัพยากรธรรมชาติและสิ่งแวดล้อมในชุมชนบ้านฮ่องฮี 2) เพื่อพัฒนากิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือน 3) เพื่อทดลองและประเมินผลการใช้รูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือน ดำเนินการโดยมีกลุ่มผู้ให้ข้อมูล กลุ่มเป้าหมายเจาะจงเลือกจากผู้คนที่มีคุณลักษณะงานวิจัยโดยมีวิธีค้นหาจากผู้คนที่เห็นคุณค่าและให้ความสำคัญในเรื่องความเคารพ ทั้งเคารพตนเอง เคารพผู้อื่นและเคารพคุณค่าขนบธรรมเนียม ประเพณี วัฒนธรรม ด้วยการสำรวจชุมชน สัมภาษณ์อย่างไม่เป็นทางการ ทั้งผู้นำชุมชนและผู้คนในชุมชน จำนวน 100 คนเครื่องมือที่ใช้ในการศึกษามีทั้งเชิงคุณภาพและปริมาณได้แก่ เวทีชาวบ้าน เวทีเสวนาทางวิชาการ การสนทนากลุ่ม (Focus Group) การสนทนากลุ่มย่อย การสัมภาษณ์ การสัมภาษณ์เชิงลึก (In - depth Interview) ที่สำคัญคือ ใช้การสังเกตแบบมีส่วนร่วม (Participative Observation) เชิงปริมาณเพื่ออธิบายคุณลักษณะของกลุ่มเป้าหมาย ระยะเวลาที่ใช้ศึกษาระหว่างเดือนกันยายน พ.ศ. 2558 ถึงเดือนกันยายน พ.ศ. 2559

สาระสำคัญการศึกษาคือ การพัฒนารูปแบบการบริหารจัดการทรัพยากรธรรมชาติและสิ่งแวดล้อมโดยใช้ศิลปะในชีวมณฑลภาคครัวเรือน ของกลุ่มคนสถานีเรียนรู้ศิลปะ ในชีวมณฑลภาคครัวเรือน ซึ่งเป็นหน่วยที่จัดการความรู้การบริหารจัดการทรัพยากรธรรมชาติ และสิ่งแวดล้อมภาคครัวเรือน ที่มีความเหมาะสมต่อชุมชนท้องถิ่น โดยคาดหวังให้ชุมชนสามารถเห็นคุณค่าของการบริหารจัดการทรัพยากรธรรมชาติ และสิ่งแวดล้อมภาคครัวเรือน เป็นพื้นที่ที่มีความเหมาะสม แก่การดำรงชีวิตของแต่ละครัวเรือนที่มีความแตกต่างกันตามสภาพภูมิสังคม และเป็นแหล่งทรัพยากรธรรมชาติ และสิ่งแวดล้อมภาคครัวเรือน ที่สร้างระบบความสัมพันธ์ คนกับคน คนกับธรรมชาติ และคนกับสิ่งเหนือธรรมชาติ ซึ่งทั้งสามระบบ มีความสัมพันธ์ต่อกัน โดยเฉพาะคนซึ่งเป็นตัวกลางที่สำคัญ ถ้าหากคนในชุมชนได้รับการ หล่อหลอมและสร้างจิตสำนึกที่ดี จะทำให้เห็นว่าคุณค่าของทรัพยากรธรรมชาติ และสิ่งแวดล้อมในภาคครัวเรือน เป็นแหล่งทรัพยากรที่มีคุณค่าทั้งคน และทรัพยากรธรรมชาติ และสิ่งแวดล้อมในภาคครัวเรือน เป็นจุดก่อเกิดของจิตที่มีทั้งจิตขาวจิตดำ การเคลื่อนงานผ่านกลุ่มคนสถานีเรียนรู้ศิลปะในชีวมณฑลภาคครัวเรือน ที่เข้าร่วมด้วยความสมัครใจ และร่วมกำหนดคุณลักษณะสำคัญได้ 4 ประการของกลุ่มคน โดยมุ่งหวังให้เกิดการสร้างคนให้กับครอบครัว ที่ส่งผลไปถึงการบริหารจัดการทรัพยากรธรรมชาติ และสิ่งแวดล้อมภาคครัวเรือนซึ่งผู้วิจัยสรุปผลการวิจัย อภิปรายผลและข้อเสนอแนะ ดังนี้

**สรุปผลการวิจัย**

**1. ศึกษาประวัติการบริหารจัดการทรัพยากรธรรมชาติและสิ่งแวดล้อมในชุมชนบ้านฮ่องฮี**

1.1 กำหนดยุคสมัยของของความสัมพันธ์ ได้เป็น 5 ยุค คือ ตั้งแต่ปี พ.ศ. 2220 เป็นต้นมา ทำให้สามารถรับทราบข้อมูลสำคัญ เช่น

1.1.1 ข้อมูลประวัติพื้นที่บ้านฮ่องฮี ตำบลยางตลาด อำเภอยางตลาด จังหวัดกาฬสินธุ์

1.1.2 ข้อมูลประวัติการสร้างวัดบ้านโรงเรียน

1.1.3 ข้อมูลแผนที่บ้านฮ่องฮี ตำบลยางตลาด อำเภอยางตลาด จังหวัดกาฬสินธุ์

1.1.4 ข้อมูลการพัฒนาบ้านฮ่องฮีของกรมพัฒนาชุมชน

1.1.5 ข้อมูลประวัติการวางผังบ้าน และการพัฒนาชุมชนโดยชุมชนจัดการตนเอง

1.1.6 การอยู่ร่วมกันของคนกับทรัพยากรธรรมชาติและสิ่งแวดล้อมภาคครัวเรือน แนวคิดสวยงาม แนวคิดเอาประโยชน์ปลูกเพื่อกิน ปลูกเพื่อแบ่งปันกันกิน

1.1.7 รับรู้ความสัมพันธ์ของการพัฒนาคนกับทรัพยากรธรรมชาติและสิ่งแวดล้อมภาคครัวเรือน ตามนโยบายของภาครัฐ

1.1.8 ได้ข้อมูลของความสัมพันธ์คนกับคน คนกับธรรมชาติ คนกับสิ่งเหนือธรรมชาติ

1.2 ทรัพยากรธรรมชาติและสิ่งแวดล้อมภาคครัวเรือน ให้คุณค่าทุกด้านแก่คน ในภาคครัวเรือนเมื่อมีการบริหารจัดการทรัพยากรธรรมชาติและสิ่งแวดล้อมภาคครัวเรือน จะเห็นได้ว่าทรัพยากรธรรมชาติและสิ่งแวดล้อมภาคครัวเรือน มีความสำคัญยิ่งต่อการดำรงชีวิต ส่งผลต่อความเข้มแข็งของครอบครัวเน้นการสร้างความรักความอบอุ่นในครอบครัว สามารถพึ่งตนเองได้มีรายได้พอใช้ และมีที่อยู่อาศัยที่มั่นคง ที่เป็นจุดเริ่มต้นของความเข้มแข็งระดับชุมชน เน้นการมีส่วนร่วมของประชาชนในการพัฒนาชุมชน การพึ่งตนเอง พัฒนาวัฒนธรรม และคุณภาพชีวิต

1.3 ศึกษาสถานการณ์ปัญหาทรัพยากรธรรมชาติและสิ่งแวดล้อมผ่านมิติความสัมพันธ์ระหว่างคนกับธรรมชาติที่เป็นวิถีชีวิตของคนในชุมชน คือ อาหาร เครื่องนุ่งห่ม ยารักษาโรค และที่อยู่อาศัย ชุมชนมองเห็นว่าทรัพยากรธรรมชาติและสิ่งแวดล้อมสามารถให้ความมั่นคงทางอาหาร เครื่องนุ่งห่ม ยารักษาโรค และที่อยู่อาศัย อีกทั้งยังเป็นส่วนหนึ่งในวิถีการดำรงชีวิตของชุมชนบ้านฮ่องฮี หากชุมชนเองหรือหน่วยงานอื่นใดสนใจที่จะเข้าไปทำการพัฒนาหรืออนุรักษ์ ด้านการบริหารจัดการทรัพยากรธรรมชาติและสิ่งแวดล้อมภาคครัวเรือนจะต้องมีความรู้เกี่ยวกับการบริการจัดการทรัพยากรธรรมชาติและสิ่งแวดล้อมภาคครัวเรือน ดังนั้นจำเป็นจะต้องมีหน่วยที่จัด และนำรูปแบบการพัฒนากิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือน ที่มีความเหมาะสมเพื่อให้เกิดการพัฒนาคน พัฒนาชุมชน และการบริการจัดการทรัพยากรธรรมชาติและสิ่งแวดล้อมภาคครัวเรือน อย่างถูกทิศทางตามภูมิสังคม

**2. พัฒนากิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือนชุมชนบ้านฮ่องฮี ตำบลยางตลาด อำเภอยางตลาด จังหวัดกาฬสินธุ์**

จากการใช้เครื่องมือวิจัย ร่วมกับกลุ่มเป้าหมายทั้งการสนทนากลุ่ม การจัดสัมมนา การสัมภาษณ์ จากการวิเคราะห์ทำให้เห็นว่า การพัฒนาวิธีการรูปแบบการบริหารจัดการธรรมชาติ และสิ่งแวดล้อมภาคครัวเรือนก่อให้เกิดประโยชน์แก่ชุมชนบ้านฮ่องฮี ตำบลยางตลาด จังหวัดกาฬสินธุ์ และทรัพยากรธรรมชาติ และสิ่งแวดล้อมภาคครัวเรือน ได้นั้นมีขั้นตอนที่เป็นกระบวนการ 5 ขั้นตอน คือ

ขั้นตอนที่ 1 การสร้างกลุ่มคนศิลปะในชีวมณฑลภาคครัวเรือน : การพัฒนารูปแบบการบริหารจัดการทรัพยากรธรรมชาติและสิ่งแวดล้อมโดยใช้ศิลปะในชีวมณฑล ภาคครัวเรือน

ขั้นตอนที่ 2 การสถาปนาแต่งตั้งกลุ่มศิลปะในชีวมณฑลภาคครัวเรือน : การพัฒนารูปแบบการบริหารจัดการทรัพยากรธรรมชาติและสิ่งแวดล้อมโดยใช้ศิลปะในชีวมณฑลภาคครัวเรือน

ขั้นตอนที่ 3 กำหนดคุณลักษณะกลุ่มคนศิลปะในชีวมณฑลภาคครัวเรือนจากการประยุกต์ หลักพุทธธรรม “หลักทิฏฐธัมมิกัตถประโยชน์ หรือหัวใจเศรษฐี "อุ อา กะ สะ”

ขั้นตอนที่ 4 การพัฒนากิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือน

ขั้นตอนที่ 5 การขับเคลื่อนกิจกรรมการพัฒนากิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือนที่ก่อให้เกิดประโยชน์แก่ชุมชนบ้านฮ่องฮี ตำบลยางตลาด อำเภอยางตลาด จังหวัดกาฬสินธุ์

จากการนำหลักทรงงานของพระบาทสมเด็จพระเจ้าอยู่หัว ที่กล่าวถึงงานการพัฒนานั้นต้องทำอย่าง เข้าใจ เข้าถึง แล้วจึงพัฒนา มาเป็นหลักในการประเมินการรับรู้ และแสดงท่าทีของกลุ่มคนศิลปะในชีวมณฑลภาคครัวเรือน นอกจากกลุ่มเป้าหมายได้มีท่าทีตอบรับการประเมินดังกล่าวแล้ว ยังให้ประเด็นจับคู่ของการดำเนินงานในแต่ละขั้นตอน คือ

จับแนวทางทรงงาน เข้าใจกับ การตระหนักรู้

เข้าถึง กับ การเห็นคุณค่า

พัฒนา กับ การนำพาทำ

ในหลักการเข้าใจ หรือสร้างการตระหนักรู้ นั้น ถือเป็นขั้นตอนที่ 1 กับขั้นตอนที่ 2 คือการสร้างกลุ่มคนศิลปะในชีวมณฑลภาคครัวเรือน และการสถาปนากลุ่มคนศิลปะใน ชีวมณฑลภาคครัวเรือน

หลักการเข้าถึง หรือการเห็นคุณค่า จะเป็นขั้นตอนที่ 3 คือกำหนดคุณลักษณะของกลุ่มศิลปะในชีวมณฑลภาคครัวเรือน จากการประยุกต์หลักพุทธธรรม“หลักทิฏฐธัมมิกัตถประโยชน์ หรือหัวใจเศรษฐี "อุ อา กะ สะ”และหลักพัฒนา คือการนำพาทำ จะเป็นขั้นตอนที่นำสู่การคิดและการปฏิบัติ คือ ขั้นตอนที่ 4 และขั้นตอนที่ 5 การพัฒนากิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือน และการขับเคลื่อนกิจกรรมการพัฒนากิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือนที่ก่อให้เกิดประโยชน์แก่ชุมชนบ้านฮ่องฮี ตำบลยางตลาด อำเภอยางตลาด จังหวัดกาฬสินธุ์

**3. ประเมินผลและทดลองใช้รูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือน**

3.1 จากการวิเคราะห์พบว่าการนำรูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือนสามารถนำรูปแบบการเรียนรู้ไปใช้กับเครือข่ายชุมชนอื่นจะได้พฤติกรรมเชิงประจักษ์ ผ่านกิจกรรมหลักที่ร่วมในการเรียนรู้ 3 ช่องทาง คือ

3.1.1 การนำกลุ่มคนศิลปะในชีวมณฑลภาคครัวเรือนไปเรียนรู้ร่วมกับชุมชนอื่น

3.1.2 เครือข่ายชุมชนพื้นที่อื่นมาเรียนรู้ร่วมกันกับ กลุ่มคนศิลปะในชีวมณฑลภาคครัวเรือน

3.1.3 การนำกลุ่มคนศิลปะในชีวมณฑลภาคครัวเรือนไปเรียนรู้ร่วมกันกับชุมชนพื้นที่อื่นในประเด็นสำคัญที่นำมาเรียนรู้กิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือนคือ ฐานคิด และคุณลักษณะสำคัญ 4 ประการ ของกลุ่มคนศิลปะในชีวมณฑลภาคครัวเรือน ซึ่งเมื่อได้มีการแลกเปลี่ยน และนำกิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือนไปใช้กับเครือข่ายแล้ว จะทำให้ทราบถึงพฤติกรรมการรับรู้ และมีท่าทีตอบรับหรือไม่จากกลุ่มเครือข่าย ที่นำพัฒนากิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือนไปใช้ แต่ในขณะเดียวกันในการขับเคลื่อนที่จะเกิดขึ้นต่อไปของเครือข่ายจะสามารถเป็นไปได้มากถึงขนาดแสดงความเป็นเจ้าของ สร้างจิตสำนึกหรือเกิดเป็นพลัง ก็อยู่ที่บริบทพื้นที่ และภูมิสังคมของแต่ละเครือข่ายชุมชนเอง

3.2 เครือข่ายชุมชนพื้นที่อื่นมาเรียนรู้ร่วมกันกับ กลุ่มคนศิลปะในชีวมณฑล ภาคครัวเรือนในประเด็นสำคัญของแต่ละพื้นที่เมื่อผู้วิจัยนำฐานคิดและคุณลักษณะ 4 ประการของสถานีศิลปะในชีวมณฑลภาคครัวเรือน แลกเปลี่ยนเรียนรู้ร่วมกันพบว่า กลุ่มเป้าหมายมีการรับรู้และมีท่าทีที่ตอบรับในฐานคิดและคุณลักษณะ 4 ประการของสถานีศิลปะในชีวมณฑลภาคครัวเรือนได้เป็นอย่างดี แต่จะถึงขั้นแสดงความเป็นจ้าของสถานีศิลปะในชีวมณฑลภาคครัวเรือนแล้วนำไปขับเคลื่อนในชุมชนตนเองหรือไม่นั้น ไม่สามารถคาดเดาได้ เป็นเรื่องของบริบทชุมชน และภูมิสังคมของแต่งละชุมชนเช่นกัน

**อภิปรายผลการวิจัย**

ในการวิจัยเรื่อง การพัฒนารูปแบบการบริหารจัดการทรัพยากรธรรมชาติและสิ่งแวดล้อมโดยใช้ศิลปะในชีวมณฑลภาคครัวเรือน ผู้วิจัยได้อภิปรายผล ดังนี้

1. ประวัติการบริหารจัดการทรัพยากรธรรมชาติและสิ่งแวดล้อมในชุมชน บ้านฮ่องฮี ผ่านมิติความสัมพันธ์ระหว่างคนกับธรรมชาติที่เป็นวิถีชีวิตของคนในชุมชน คือ อาหาร เครื่องนุ่งห่ม ยารักษาโรค และที่อยู่อาศัย ชุมชนมองเห็นว่าทรัพยากรธรรมชาติและสิ่งแวดล้อมสามารถให้ความมั่นคงทางอาหาร เครื่องนุ่งห่ม ยารักษาโรค และที่อยู่อาศัย อีกทั้งยังเป็นส่วนหนึ่งในวิถีการดำรงชีวิตของชาวบ้านฮ่องฮี ที่มีความเหมาะสมเพื่อให้เกิดการพัฒนาคน พัฒนาชุมชน และการบริการจัดการทรัพยากรธรรมชาติและสิ่งแวดล้อมภาคครัวเรือน อย่างถูกทิศทางตามภูมิสังคมนั้น สอดคล้องกับการวิจัยของ[พิมจันทร์](http://tdc.thailis.or.th/tdc/basic.php?query=%C2%D8%B7%B8%E4%AA%C2%D1%B9%B5%EC%20%BE%C3%CB%C1%B9%D4%A1%C3&field=1003&institute_code=0&option=showindex_creator&doc_type=0) แสงจันทร์ และคณะ (2554 : 103) ได้ศึกษารูปแบบการจัดการทรัพยากรธรรมชาติของชุมชนอย่างยั่งยืน : กรณีศึกษาป่าชุมชนเขาราวเทียนทองจังหวัดชัยนาท ผลการวิจัยพบว่า ประชาชนในกลุ่มส่วนใหญ่มีความรู้ ความเข้าใจและสนใจเข้าไปมีส่วนร่วมในการทำกิจกรรมในการจัดการป่า โดยกิจกรรมที่ประชาชนเข้าไปมีส่วนร่วมมากที่สุด คือ การจัดการพื้นที่ป่าไม้ การปลูกและฟื้นฟูป่า รวมทั้งการป้องกันและการอนุรักษ์ป่า 4) ผลสำเร็จของการจัดการป่าชุมชนเขาราวเทียนทอง ได้แก่ เกิดความอุดมสมบูรณ์ของทรัพยากรป่าไม้ สร้างความรักสามัคคีในชุมชน เกิดเป็นชุมชนที่เข้มแข็งจนได้รับการยอมรับเป็นชุมชนต้นแบบของการจัดการป่าชุมชน โดยเฉพาะการเป็นนวัตกรรมด้านการดูแลแหล่งอาหารที่ยั่งยืน (Food Bank) และธีระพล เหมะธุลินทร์ (2545 : 108) ได้ศึกษาการจัดการสิ่งแวดล้อมโดยองค์กรชุมชนแห่งหนึ่งในเขตเมืองนครพนม ผลการวิจัยพบว่า บริบทชุมชนกลางเมืองประกอบไปด้วยลักษณะทางกายภาพและลักษณะทางสังคม วัฒนธรรมและเศรษฐกิจ ซึ่งมีความสัมพันธ์โดยตรงต่อการเกิดปัญหาสิ่งแวดล้อมในชุมชนได้แก่ ปัญหาน้ำท่วม ปัญหาขยะในชุมชน ปัญหาน้ำเสียในชุมชน และปัญหาความสกปรกริมฝั่งแม่น้ำโขง โดยเป็นปัจจัยที่เอื้อให้เกิดปัญหาสิ่งแวดล้อมและส่งเสริมให้ปัญหาสิ่งแวดล้อมนั้นมีความรุนแรงมากยิ่งขึ้น นอกจากนี้แล้ว บริบทชุมชนกลางเมืองยังสอดคล้องกับลักษณะขององค์กรชุมชนที่มีบทบาทในการจัดการสิ่งแวดล้อมในชุมชนอีกด้วย ทั้งในเรื่องของผู้นำในชุมชนและลักษณะของการทำงานในองค์กรชุมชน รวมทั้งพัฒนาการและโครงสร้างขององค์กรชุมชน ก็เป็นปัจจัยที่ส่งเสริมให้การจัดการสิ่งแวดล้อมในชุมชนที่ดีและมีประสิทธิภาพ

2. พัฒนากิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือนที่เหมาะสม มีขั้นตอน 5 ขั้นตามลำดับ คือ ขั้นตอนที่ 1) การสร้างกลุ่มคนศิลปะ ในชีวมณฑลภาคครัวเรือน : การพัฒนารูปแบบการบริหารจัดการทรัพยากรธรรมชาติและสิ่งแวดล้อมโดยใช้ศิลปะในชีวมณฑลภาคครัวเรือน ขั้นตอนที่ 2) การสถาปนากลุ่มศิลปะ ในชีวมณฑลภาคครัวเรือน : การพัฒนารูปแบบการบริหารจัดการทรัพยากรธรรมชาติและสิ่งแวดล้อมโดยใช้ศิลปะในชีวมณฑลภาคครัวเรือน ขั้นตอนที่ 3) กำหนดคุณลักษณะกลุ่มคนศิลปะในชีวมณฑลภาคครัวเรือนจากการประยุกต์หลักพุทธธรรม“หลักทิฏฐธัมมิกัตถประโยชน์ หรือหัวใจเศรษฐี "อุ อา กะ สะ”ขั้นตอนที่ 4) การพัฒนากิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือน ขั้นตอนที่ 5) การขับเคลื่อนกิจกรรมการพัฒนากิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือนที่ก่อให้เกิดประโยชน์แก่ชุมชนบ้านฮ่องฮี ตำบลยางตลาด อำเภอยางตลาด จังหวัดกาฬสินธุ์สอดคล้องกับการวิจัยของ [พิมจันทร์](http://tdc.thailis.or.th/tdc/basic.php?query=%C2%D8%B7%B8%E4%AA%C2%D1%B9%B5%EC%20%BE%C3%CB%C1%B9%D4%A1%C3&field=1003&institute_code=0&option=showindex_creator&doc_type=0) แสงจันทร์ และคณะ (2554 : 103) ได้ศึกษารูปแบบการจัดการทรัพยากรธรรมชาติของชุมชนอย่างยั่งยืน : กรณีศึกษาป่าชุมชนเขาราวเทียนทองจังหวัดชัยนาท ผลการวิจัยพบว่า 1) ป่าชุมชนเขาราวเทียนทองเกิดขึ้นจากความต้องการของคนในชุมชนโดยชุมชนเข้าไปจัดการและการมีส่วนร่วมในการดูแลรักษาและใช้ประโยชน์ 2) รูปแบบการจัดการป่าชุมชนโดยชุมชนมีบทบาทหลักในการบริหารจัดการ ได้รับความช่วยเหลือสนับสนุนทั้งด้านงบประมาณ วิชาการและอื่น ๆ จากหน่วยงานภาครัฐและเอกชน และชนกพร ไผทสิทธิกุล (2554 : 105) ได้ศึกษาการอนุรักษ์ชุมชนและสภาพแวดล้อมทางวัฒนธรรม ริมแม่น้ำกก จังหวัดเชียงราย พบว่า ชุมชนที่ประกอบไปด้วยชาติพันธ์ต่าง ๆ ล้วนแล้วแต่มีความสัมพันธ์กับแม่น้ำ ทั้งวิถีชีวิตและความเป็นอยู่ตลอดจนการดำรงชีพ เนื่องจากส่วนใหญ่ชุมชนดำรงชีพด้วยเกษตรกรรมและกสิกรรม ตลอดจนมีประเพณีและพิธีกรรมทางด้านความเชื่อต่าง ๆ และเมื่อชุมชนเริ่มมีการเปลี่ยนแปลงก็ทำให้เกิดปัญหาด้านวัฒนธรรม ซึ่งส่งผลกับวิถีชีวิตทั้งด้านกายภาพและจิตใจ ฉะนั้นควรกำหนดแนวทางและรูปแบบของชุมชนเพื่อสร้างความเข้าใจ ตระหนักต่อคุณค่าของทรัพยากรทางวัฒนธรรม เพื่อให้ชุมชนสามารถดำรงอยู่ได้ด้วยตนเองเพื่อรักษาภูมิปัญญาท้องถิ่น คุณค่าทางวัฒนธรรมและเพื่อความยั่งยืนของชุมชนอย่างแท้จริง และธีระพล เหมะธุลินทร์ (2545 : 108) ได้ศึกษาการจัดการสิ่งแวดล้อมโดยองค์กรชุมชนแห่งหนึ่งในเขตเมืองนครพนม ผลการวิจัยพบว่า ขั้นตอนในการดำเนินการจัดการสิ่งแวดล้อมขององค์กรชุมชน ได้แก่ 1) การค้นหาปัญหาสิ่งแวดล้อมในชุมชน 2) การวางแผนและการเตรียมการ 3) การประสานงาน 4) การลงมือปฏิบัติและรูปแบบของการปฏิบัติ และ 5) การสรุปผลการดำเนินงานและประเมินผล ทั้งนี้ในแต่ละขั้นตอนนั้นจะมีผู้นำในองค์กรชุมชน ที่เป็นแกนนำมีบทบาทสำคัญในการดำเนินงานร่วมกับชาวบ้านโดยได้รับการสนับสนุนงบประมาณจากหน่วยงานและองค์กรเอกชนจากภายนอกอย่างต่อเนื่องเมื่อกล่าวโดยสรุป ปัจจัยสำคัญที่เป็นองค์ประกอบในระบบการจัดการสิ่งแวดล้อมให้มีประสิทธิภาพและองค์กรชุมชนมีความเข้มแข็ง ได้แก่ คุณลักษณะผู้นำที่สำคัญในองค์กร การมีส่วนร่วมของชาวบ้านในกิจกรรมขององค์กร และการได้รับการสนับสนุนจากหน่วยงานภายนอกอย่างต่อเนื่องและสม่ำเสมอ

3. การนำสถานีเรียนรู้ศิลปะในชีวมณฑลภาคครัวเรือนไปสู่ชุมชนอื่น โดยทดลองและประเมินผลการใช้รูปแบบการบริหารจัดการทรัพยากรธรรมชาติและสิ่งแวดล้อมภาคครัวเรือนเรียนรู้ร่วมกันกับชุมชนพื้นที่อื่น เป็นการเรียนรู้ในพฤติกรรมเชิงประจักษ์ ผ่านกิจกรรมการเสวนา การสนทนา การสัมภาษณ์ การสังเกตการณ์ร่วม พบว่า หลังการเรียนรู้ร่วมกัน ชุมชนพื้นที่อื่นสามารถรับรู้มีท่าทีตอบรับสถานีเรียนรู้ศิลปะในชีวมณฑลภาคครัวเรือน ส่วนจะแสดงความเป็นเจ้าของแล้วนำไปขับเคลื่อนสร้างความเข้มแข็ง ให้ชุมชนของตน จนก่อเกิดกฎเกณฑ์และคุณค่าที่ดีหรือไม่นั้น ย่อมขึ้นอยู่กับแต่ละชุมชน ที่ผลการวิจัยเป็นเช่นนี้เป็นรูปแบบพัฒนาคนให้มีภูมิปัญญาอยู่คู่กับการทรัพยากรธรรมชาติและสิ่งแวดล้อม ภาคครัวเรือน ได้อย่างเหมาะสมและสร้างสรรค์ เป็นองค์ความรู้ในท้องถิ่นที่มีผลต่อการพัฒนาท้องถิ่นทั้งในอดีตปัจจุบัน และอนาคต เป็นหลักการจัดการความรู้ในเพื่อพัฒนาจิตใจควบคู่กับการพัฒนาการเรียนรู้ของทุกกลุ่มวัย ทั้งภูมิปัญญาที่เป็นการพัฒนาและภูมิปัญญาในการอนุรักษ์ทรัพยากรธรรมชาติ และสิ่งแวดล้อมภาคครัวเรือน ด้วยการสร้างคุณค่าของคนผ่านรูปแบบ การการจัดการความรู้ให้เกิดกระบวนทัศน์ในการพัฒนาแบบองค์รวม คือการรับรู้ มีท่าที ยึดมั่นเป็นเจ้าของ มีจิตสำนึกและก่อเกิดเป็นพลัง อันเป็นกระบวนการของธาตุการรับรู้ทั้ง 5 ของมนุษย์ คือ การรับรู้ แสดงท่าที มีความเป็นเจ้าของ สร้างจิตสำนึก และแสดงพลัง ผลการวิจัยยังทำให้สามารถกำหนดคุณลักษณะสำคัญ 4 ประการ สำหรับกลุ่มคนสถานีศิลปะในชีวมณฑลภาคครัวเรือน คือ

3.1 ขยันเลี้ยงชีพด้วยประกอบการงาน คือการจัดการความสัมพันธ์ระหว่างคนในครัวเรือน (การดำรงอยู่)

3.2 ดูแลคุ้มครองรักษาโภคทรัพย์ คือ การจัดการค่าใช้จ่ายภาคครัวเรือน

3.3มีศิลปะแห่งการคบหา (คบหาสมาคม) คือ คนกับทรัพยากรธรรมชาติและสิ่งแวดล้อม

3.4 อยู่อย่างพอเพียง เลี้ยงชีพพอเหมาะ คือ ดำเนินชีวิตอย่างเหมาะสม และสมดุลยภาพ

จากการขับเคลื่อนกิจกรรมผ่านกลุ่มคนสถานีศิลปะในชีวมณฑลภาคครัวเรือน พบว่าการที่กลุ่มคนที่เป็นเป้าหมายร่วม ได้มีส่วนในการศึกษางาน เริ่มตั้งแต่การศึกษาประวัติศาสตร์ชุมชน จนกระทั้งกำหนดยุคสมัยของประวัติศาสตร์ชุมชนพื้นที่ และมาร่วมกำหนดขั้นตอนกระบวนงาน และสร้างคุณลักษณะสำคัญของกลุ่มขึ้นมาได้ ตลอดทั้งได้มีส่วนร่วมในการออกแบบกิจกรรม และขับเคลื่อนกิจกรรมที่มีความเหมาะสมและสร้างสรรค์ สามารถสร้างพลังให้กับกลุ่มคนสถานีศิลปะในชีวมณฑลภาคครัวเรือน ได้อย่างลงตัว อาจจะเนื่องด้วยกลุ่มคนสถานีศิลปะในชีวมณฑลภาคครัวเรือน ได้เห็นมิติความสัมพันธ์ที่มีความชัดเจนขึ้น จากการวิเคราะห์ สังเคราะห์กระบวนการ พัฒนาที่เชื่อมโยงทุกมิติอย่างบูรณาการ ทั้งมิติตัวคน สังคม วัฒนธรรม สิ่งแวดล้อม ที่ยึดคนเป็นศูนย์กลางในการพัฒนาใช้ศักยภาพของท้องถิ่น และการสร้างเครือข่ายสู่ความยั่งยืนนำรูปแบบการบริหารจัดการทรัพยากรธรรมชาติ และสิ่งแวดล้อมภาคครัวเรือน ในการดำรงชีวิต แต่สำนึกด้านจิตของคนก็ไม่รู้ว่าทรัพยากรธรรมชาติและสิ่งแวดล้อม นั้นคือทรัพยากรที่คนใช้ร่วมกัน จึงจำเป็นต้องมีจิตสำนึกร่วมกันในการหวงแหน ดูแลบำรุงรักษา และเมื่อได้มีการกำหนดออกมาเป็นคุณลักษณะของกลุ่มคนที่อยู่กับทรัพยากรธรรมชาติ และสิ่งแวดล้อม ได้นำมาใช้เป็นแนวทางเป็นกฎกติกาของตัวเอง ของชุมชนและสังคมส่วนรวม ทำให้พบว่า การพัฒนาที่สำคัญคือการพัฒนาคน หรือกลุ่มคนให้เข้าใจ ชีวิตที่เชื่อมโยงกำวิถีการดำรงอยู่ของทุกชีวิตในระบบนิเวศ แล้วจึงจะทำให้เขาเห็นคุณค่า คือการเข้าถึง จากนั้นจะทำให้เกิดการพัฒนา ก็สามารถขับเคลื่อนนวัตกรรมเพื่อการพัฒนาท้องถิ่นสู่การปฏิบัติ และเกิดเป็นความร่วมมือ และองค์ความรู้ใหม่ และสอดคล้องกับการวิจัยของ [ยุทธไชยันต์ พรหมนิกร](http://tdc.thailis.or.th/tdc/basic.php?query=%C2%D8%B7%B8%E4%AA%C2%D1%B9%B5%EC%20%BE%C3%CB%C1%B9%D4%A1%C3&field=1003&institute_code=0&option=showindex_creator&doc_type=0) (2554 : 109) ได้ศึกษาการพัฒนารูปแบบการจัดการทรัพยากรธรรมชาติภายใต้การมีส่วนร่วมของประชาชนบนพื้นฐานการใช้ประโยชน์อย่างยั่งยืน กรณีศึกษา : ป่าชุมชนดงมัน จังหวัดยโสธร ผลการวิจัยพบว่า รูปแบบการบริหารจัดการทรัพยากรธรรมชาติภายใต้การมีส่วนร่วมของประชาชนบนพื้นฐานการใช้ประโยชน์อย่างยั่งยืนโดยการพิจารณาพื้นที่การใช้ประโยชน์ (Utilization Timing) และการพิจารณาความต้องการของชุมชน (Needs of Community) โดยมีระบบการจัดการเชิงบูรณาการเป็นตัวขับเคลื่อน บริหารงานในรูปคณะกรรมการป่าชุมชนหมู่บ้าน คณะกรรมการกองทุนป่าชุมชนดงมัน คณะกรรมการบริหารจัดการทรัพยากรป่าชุมชนดงมัน ด้วยการสร้างและปลูกฝังจิตสำนึก เสริมความรู้ ใช้หลักการมีส่วนร่วมจากทุกภาคส่วนภายใต้ กฎ กติกา ระเบียบ แผนงาน โครงการพัฒนาที่กำหนดร่วมกันระหว่างภาครัฐกับภาคประชาชน สามารถทำให้ทรัพยากรธรรมชาติยั่งยืนมีตัวชี้วัด 3 ตัวคือ ปริมาณทรัพยากรธรรมชาติเพิ่มขึ้น รายได้ของประชาชนเพิ่มขึ้น และประการสุดท้ายคือความขัดแย้งของสังคมลดลง และธีระพล เหมะธุลินทร์ (2545 : 108) ได้ศึกษาการจัดการสิ่งแวดล้อมโดยองค์กรชุมชนแห่งหนึ่งในเขตเมืองนครพนม ผลการวิจัยพบว่า ปัจจัยสำคัญที่เป็นองค์ประกอบในระบบการจัดการสิ่งแวดล้อมให้มีประสิทธิภาพและองค์กรชุมชนมีความเข้มแข็ง ได้แก่ คุณลักษณะผู้นำที่สำคัญในองค์กร การมีส่วนร่วมของชาวบ้านในกิจกรรมขององค์กร และการได้รับการสนับสนุน จากหน่วยงานภายนอกอย่างต่อเนื่องและสม่ำเสมอ

**ข้อเสนอแนะ**

**1. ข้อเสนอแนะเพื่อนำผลการวิจัยไปใช้**

เนื่องจากกลุ่มคนสถานีศิลปะในชีวมณฑลภาคครัวเรือน ได้กำหนดคุณลักษณะ 4 ประการ ได้ร่วมขับเคลื่อนกิจกรรมต่อเนื่อง ได้ก่อให้มีบุคคลต้นแบบของสถานีเรียนรู้ศิลปะในชีวมณฑลภาคครัวเรือน 2 ครอบครัว คือ

1. ครอบครัวนายวิบูลย์ ภูกันดาน

2. ครอบครัวนายเทวัญ ภูคะฮาต

โดยทั้ง 2 ครอบครัวเข้าร่วมกิจกรรมร่วมสร้างงานกับกลุ่มคนสถานีศิลปะ ในชีวมณฑลภาคครัวเรือน มาอย่างต่อเนื่อง จนได้รับการยอมรับและถูกเสนอชื่อได้เป็นปราชญ์ชาวบ้านของสถานีศิลปะในชีวมณฑลภาคครัวเรือน และสามารถเป็นแบบอย่างที่มีความสมบูรณ์ของการเป็นกลุ่มคนสถานีศิลปะในชีวมณฑลภาคครัวเรือน พัฒนาคน และใช้การพัฒนารูปแบบการบริหารจัดการทรัพยากรธรรมชาติและสิ่งแวดล้อมโดยใช้ศิลปะในชีวมณฑลภาคครัวเรือน อีกทั้งยังสามารถขับเคลื่อนในชุมชนคือบ้านฮ่องฮี ให้คนในชุมชนได้เห็น เป็นแบบอย่าง ในขณะเดียวกันหากชุมชนพื้นที่อื่นจะนำกิจกรรมการบริหารจัดการทรัพยากรธรรมชาติและสิ่งแวดล้อมภาคครัวเรือนไปใช้ ผู้วิจัยมีข้อเสนอแนะว่า

1.1 จะต้องไม่คาดหวังว่าฐานคิดและคุณลักษณะของกลุ่มคนสถานีศิลปะ ในชีวมณฑลภาคครัวเรือน นั้นจะเป็นงานวิจัยที่ครอบจักรวาลก็หาได้ไม่ หากจะมีการนำไปใช้ยังชุมชนอื่นจำเป็นต้องมีการศึกษาภูมิสังคมของพื้นที่ ทั้งด้านตัวบุคคล พื้นที่พื้นถิ่น ภูมิศาสตร์ หรือที่เรียกว่าภูมิสังคม หากชุมชนอื่นจะนำรูปแบบการบริหารจัดการทรัพยากรธรรมชาติ และสิ่งแวดล้อมภาคครัวเรือนโดยใช้ศิลปะในชีวมณฑลภาคครัวเรือนไปใช้ แต่เชื่อว่าการนำแบบอย่างของสถานีศิลปะในชีวมณฑลภาคครัวเรือน สามารถขับเคลื่อนได้หากสามารถค้นหารูปแบบที่เหมาะสมกับชุมชนของตนเอง และยึดหลักดุลยภาพเชิงพลวัต คือเข้าใจการพัฒนา ทั้งภายในและภายนอกที่ยึดคนเป็นศูนย์กลางการพัฒนา และคนเป็นผู้นำในการเปลี่ยนแปล

1.2 จะต้องเข้าใจว่าฐานคิดและคุณลักษณะ 4 ประการของกลุ่มคนสถานีศิลปะ ในชีวมณฑลภาคครัวเรือน เกิดจาการร่วมกันคิดและกำหนดขึ้นมาของกลุ่มเป้าหมายที่เป็นคนในพื้นที่ และผ่านการขับเคลื่อนด้วยพฤติกรรมการสังเกตด้วยธาตุ 5 เป็นลำดับขั้น คือการสร้างการรับรู้ การมีท่าทีตอบรับของกลุ่มคน แสดงความเป็นเจ้าของ การสร้างจิตสำนึก และสุดท้ายก็ได้การขับเคลื่อนที่เป็นพลังในขั้นสุดท้าย

**2. ข้อเสนอแนะเพื่อทำการวิจัยครั้งต่อไป**

2.1 หากมีงานวิจัยที่จะนำผลงานวิจัย สถานีศิลปะในชีวมณฑลภาคครัวเรือน ไปใช้ในครั้งต่อไป ผู้วิจัยอยากเห็นงานวิจัย “วิถีชุมชนกับรูปแบบวัฒนธรรมการใช้ทรัพยากรธรรมชาติ และสิ่งแวดล้อมในชุมชน” ว่ามีมิติ รูปแบบ เนื้อหาอย่างไร เพราะการขับเคลื่อนกลุ่มคนสถานีศิลปะในชีวมณฑลภาคครัวเรือน ทำให้พบว่า วิถีชุมชนกับรูปแบบวัฒนธรรมการใช้ทรัพยากรธรรมชาติ และสิ่งแวดล้อมในชุมชน ที่อยู่ในชุมชน จะมีผลต่อพฤติกรรมการใช้ชีวิตคนกับทรัพยากรธรรมชาติ และสิ่งแวดล้อมอย่างไร

2.2 หากมีงานวิจัยที่จะนำผลงานวิจัย สถานีศิลปะในชีวมณฑลภาคครัวเรือน ไปใช้ในครั้งต่อไป ผู้วิจัยอยากเห็นงานวิจัย “ความหลากหลายทางชีวภาพในฐานะทุนที่มีชีวิต ที่เชื่อมโยงกับวิถีการดำรงอยู่ของทุกชีวิตในระนิเวศ” จากคุณลักษณะกลุ่มคนสถานีศิลปะ ในชีวมณฑลภาคครัวเรือน” ว่าเป็นอย่างไร เพื่อสร้างภูมิคุ้มกันให้กับชุมชนบนฐานคิดและคุณลักษณะอื่น จากหลักธรรมที่เห็นคุณค่าที่มีอยู่ร่วมกันของกลุ่มคน ครอบครัว ชุมชนและสังคม